Document ID: 32006R0394

PADOMES REGULA (EK) Nr. 394/2006
(2006. gada 27. februāris),
ar kuru groza un atjaunina Regulu (EK) Nr. 1334/2000, ar ko nosaka Kopienas režīmu divējāda lietojuma preču un tehnoloģiju eksporta kontrolei
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Regulā (EK) Nr. 1334/2000 (1) divējāda lietojuma precēm (ietverot programmatūru un tehnoloģijas), paredzēts noteikt efektīvu kontroli gadījumos, kad tās eksportē no Kopienas.
(2)
Lai dalībvalstis un Kopiena varētu izpildīt savas starptautiskās saistības, minētās regulas I pielikumā iekļauts tās 3. pantā minētais kopējais divējāda lietojuma preču un tehnoloģiju saraksts, ar ko īsteno to kontroli, par kuru panāktas starptautiskas vienošanās, tostarp Vasenāras Vienošanās, Raķešu tehnoloģijas kontroles režīms (MTCR), Kodolmateriālu piegādātājvalstu grupa (KPG), Austrālijas grupa un Konvencija par ķīmiskajiem ieročiem (CWC).
(3)
Minētās regulas 11. pantā paredzēts atjaunināt I un IV pielikumu atbilstīgi visu dalībvalstu saistībām un pienākumiem, un visiem to grozījumiem, kurus tās uzņemušās kā attiecīgo starptautisko ieroču neizplatīšanas režīmu un eksporta kontroles pasākumu dalībnieces vai ratificējot atbilstīgus starptautiskos līgumus.
(4)
Lai ņemtu vērā izmaiņas, kas pieņemtas ar Vasenāras Vienošanos, Austrālijas Grupā, ar Raķešu tehnoloģijas kontroles režīmu un KPG, pēc grozījumiem, kas izdarīti ar Regulu (EK) Nr. 1504/2004, būtu jāgroza minētās regulas I un IV pielikums.
(5)
Lai eksporta kontroles iestādēm un uzņēmējiem būtu vieglāk pieejams uzziņas materiāls, būtu jāpublicē un jāatjaunina minētās regulas pielikumu atjaunināts un konsolidēts teksts.
(6)
Attiecīgi būtu jāgroza Regula (EK) Nr. 1334/2000,
IR PIEŅĒMUSI ŠO REGULU.
1. pants
Regulas (EK) Nr. 1334/2000 pielikumus aizstāj ar šīs regulas pielikumā iekļauto tekstu.
2. pants
Šī regula stājas spēkā 30. dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 27. februārī

Labels: 7
3